Búist er við vonskuveðri frá því eftir hádegi fram á nótt . Skyggni verður lélegt vegna snjókomu og skafrennings og búast má við að ferðalög yfir heiðar og fjallvegi verði erfið eða ómöguleg . Veðrið gengur niður sunnan - og vestanlands í kvöld en um miðnætti norðaustan til á landinu , samkvæmt upplýsingum frá Veðurstofu Íslands . Starfsmenn við snjóruðning í Reykjavík eru byrjaðir að undirbúa sig fyrir veðurofsann og hafa verið að síðan í nótt að ryðja burt sem mestu af snjónum sem hefur kyngt niður síðasta sólarhringinn . Byrjað var að ryðja um fjögurleytið í nótt , bæði götur og stíga , og eins að salta og sanda . Veturinn hefur verið óvenjuerfiður og hefur þurft að hreinsa götur og stíga nánast alla daga frá því í lok nóvember . Veðurfræðingur Vegagerðarinnar segir að það hvessi hratt um hádegisbilið suðvestanlands og fari að snjóa fljótlega upp úr því . Spáð er miklum hvelli sem gengur nokkuð hratt yfir landið og á láglendi sunnan - og vestanlands nær að hlána . Suðvestanlands er útlit fyrir allt að 25 - 28 m / s í eftirmiðdaginn og er vakin athygli á einkar erfiðum akstursskilyrðum á Reykjanesbraut á milli kl. 13 og 17 . Hviður allt að 40 - 55 m / s á Kjalarnesi , í Hvalfirði , undir Hafnarfjalli og norðantil á Snæfellsnesi . Eins vestantil undir Eyjafjöllum . Snjóbylur verður á flestum fjallvegum og eins a.m.k. fyrst í stað um tíma á láglendi á undan skilum óveðurslægðarinnar . Á höfuðborgarsvæðinu er nú hæg suðlæg átt og él . Frost 0 til 5 stig . Vaxandi suðaustanátt með morgninum , 15 - 25 m / s síðdegis og hlýnar um stund . Snjókoma og síðar slydda eða rigning . Snýst í sunnan 15 - 23 með slydduéljum og kólnar aftur í kvöld . Hægari um miðnætti . Veðurspá fyrir landið næsta sólarhringinn : Suðlæg átt , víða 3 - 8 m / s . Stöku él SV-til , annars yfirleitt skýjað með köflum . Frost 0 til 8 stig . Ört vaxandi suðaustanátt um hádegi , 18 - 28 m / s um þrjúleytið með mjög snörpum vindhviðum við fjöll S - og V-lands en hvessir N - og A-til í kvöld . Snjókoma í fyrstu , en síðan slydda eða rigning á láglendi . Talsverð úrkoma á S-verðu landinu og hlýnar um stund , en úrkomuminna NA-til . Snýst í sunnan 13 - 28 með slydduéljum í kvöld , hvassast vestast og kólnar aftur . Hægari um miðnætti . Á miðvikudag : Suðlæg eða breytileg átt , víða 5 - 10 m / s . Él víða um land , en samfelld snjókoma eða slydda austast fyrir hádegi . Frost 0 til 5 stig , en kringum frostmark með A-ströndinni . Á fimmtudag : Suðaustlæg átt , 5 - 13 m / s og snjókoma eða slydda sunnantil en úrkomulítið norðan heiða . Vaxandi SA-átt síðdegis , 15 - 20 m / s og talsverð rigning eða slydda um kvöldið einkum SA-til . Hiti um frostmark , en 0 til 4 stig syðst . Á föstudag : Suðlæg átt og lítilsháttar snjókoma norðantil fyrir hádegi en gengur í suðaustanstorm seinnipartinn með rigningu , einkum S - og V-lands og hlýnar . Á laugardag : Suðlæg átt , hlýtt og talsverð rigning um landið S-vert , en úrkomulítið fyrir norðan . Hiti 3 til 9 stig . Kólnar með éljum V-til um kvöldið . Á sunnudag : Fremur hvöss sunnanátt , einkum síðdegis , rigning og hlýnar aftur en úrkomulítið NA-til . Á mánudag : Útlit fyrir suðlæga átt með rigningu eð slyddu SA-til , en annars úrkomulítið . Hiti 0 til 5 stig . Færð og aðstæður Hálkublettir eru á Reykjanesbraut og á flestum öðrum leiðum á Reykjanesi . Hálka er á Hellisheiði en snjóþekja í Þrengslum . Hálka eða snjóþekja er á flestum öðrum leiðum á Suðurlandi en þó er þæfingsfærð efst á Landvegi . Snjóþekja er á Krísuvíkurvegi . Það er hálka eða snjóþekja á Vesturlandi og Vestfjörðum og sumstaðar éljagangur . Það er hálka , snjóþekja eða hálkublettir á Norðurlandi . Á Austurlandi eru hálkublettir . Hálka eða snjóþekja er með suðausturströndinni og sumstaðar él .